তবে স্থানীয়দের অভিযোগ, এমন আশ্বাসের কথা তারা বার বার শুনে থাকেন। কেউ কেউ বলছেন, আগামী পাঁচ বছরেও নির্মাণ কাজ শুরু হয় কিনা তা নিয়ে সন্দেহ রয়েছে। সেতুটি নির্মাণে প্রয়াত মন্ত্রী প্রমোদ মানকিন একাধিকবার প্রতিশ্রুতি দিলেও মৃত্যুর আগে তিনি তা বাস্তবায়ন করে যেতে পারেননি। তার ছেলে এমপি জুয়েল নিজেও সেতু নির্মাণের আশ্বাস দিয়েছেন। তিনি চেষ্টা অব্যাহত রেখেছেন বলেও স্থানীয়দের জানিয়েছেন।